
	Comisia pentru agricultură, silvicultură, industrie alimentară şi servicii  specifice
Bucureşti,  29.09.2010
Nr.24/627
	
	Comisia pentru administraţie publică, amenajarea teritoriului şi echilibru ecologic
Bucureşti,  29.09.2010
Nr.26/1557


RAPORT  COMUN 
asupra propunerii legislative privind trecerea unor drumuri şi căi ferate forestiere din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrative-teritoriale

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond cu  propunerea legislativă privind trecerea unor drumuri şi căi ferate forestiere din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrative-teritoriale, transmisă cu adresa nr.Pl. x 460 din 14 septembrie 2010 şi înregistrată cu nr.24/592/16.09.2010, respectiv cu nr.26/1557/16.09.2010.
La întocmirea raportului, Comisiile au avut în vedere avizul favorabil al Consiliului Legislativ.
Propunerea legislativă are ca obiect de reglementare trecerea unor drumuri şi căi ferate forestiere, cu terenurile aferente acestora, din domeniul public al statului şi din administrarea Regie Naţionale a Pădurilor – Romsilva, în domeniul public al unor unităţii administrativ-teritoriale şi în administrarea consiliilor locale ale acestora, prin derogare de la dispoziţiile art.34 alin.(1) din Legea nr.46/2008 – Codul silvic, cu modificările şi completările ulterioare. 
Propunerea legislativă privind trecerea unor drumuri şi căi ferate forestiere din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrative-teritoriale face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislativei a participat ca invitat, în conformitate cu prevederile art. 54 din Regulamentul Camerei Deputaţilor, republicat, cu modificările ulterioare, domnul  Cristian Apostol - secretar de stat în cadrul Ministerului Mediului şi Pădurilor.

Comisia pentru agricultură, silvicultură, industrie alimentară şi servicii specifice a examinat iniţiativa legislativă sus-menţionată, în şedinţa din 22 septembrie 2010. La lucrările comisiei au fost prezenţi 26 deputaţi, din totalul de 27 membri ai comisiei.


Comisia pentru administraţie publică, amenajarea teritoriului şi echilibru ecologic a examinat iniţiativa legislativă sus-menţionată, în şedinţa din 28 septembrie 2010.  La lucrările comisiei au fost prezenţi 24 deputaţi, din totalul de 33 membri ai comisiei.

În urma examinării iniţiativei legislative, membrii Comisiei pentru, agricultură, silvicultură, industrie alimentară şi servicii specifice şi membrii Comisiei pentru administraţie publică, amenajarea teritoriului şi echilibru ecologic au hotărât în unanimitate de voturi adoptarea acesteia cu amendamente. 
Propunerea legislativă a fost  respinsă de Senat în şedinţa din 6 septembrie 2010.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.

În urma dezbaterii, Comisiile propun admiterea propunerii legislative cu amendamentele prevăzute în anexă. 

Amendamente admise 
În urma dezbaterii, Comisiile propun adoptarea proiectului de lege cu următoarele amendamente:
	Nr. crt.
	Text iniţial
	Text propus de Comisie

(autorul amendamentului)

	Motivarea amendamentelor

	0
	1
	2
	3

	1. 
	L E G E 

privind trecerea unor drumuri şi căi ferate forestiere din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrative-teritoriale


	L E G E 

privind trecerea drumurilor forestiere din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrativ-teritoriale şi în administrarea consiliilor locale ale acestora 
Deputat PNL – Pavel Horj 
Deputat PSD+PC – Ion Dumitru

Comisia pentru administraţie publică, amenajarea teritoriului şi echilibru ecologic 
	Pentru corectitudinea redactării.

	2. 
	Art.1. – Prin derogare de la dispoziţiile art.34 alin.(1) din Legea 46/2008 – Codul Silvic, cu modificările şi completările ulterioare, se aprobă trecerea unor drumuri şi că ferate forestiere din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrative-teritoriale în administrarea consiliilor locale ale acestora.  


	          Art.1. – (1) Prin derogare de la dispoziţiile art.10 şi art.34 alin.(1) din Legea 46/2008 – Codul silvic, cu modificările şi completările ulterioare, se aprobă trecerea, cu titlu gratuit, a  unor drumuri forestiere şi terenurile aferente acestora din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrativ-teritoriale şi în administrarea consiliilor locale ale acestora.  
          (2) Normele metodologice referitoare la criteriile şi modalităţile practice de aplicare a prevederilor prezentei legi se stabilesc prin ordin al conducătorului autorităţii publice centrale care răspunde de silvicultură. 
Deputaţi PD-L: Stelian Fuia, Cornel Olar,  Gheorghe Roman 

Comisia pentru administraţie publică, amenajarea teritoriului şi echilibru ecologic
	 Pentru corectitudinea redactării. 

	3. 
	Art.2. – Drumurile şi căile ferate forestiere şi terenurile aferente acestora ce fac obiectul trecerii din domeniul public al statului şi din administrarea Regiei Naţionale a Pădurilor – Romsilva  în domeniul public al unor unităţi administrative-teritoriale în administrarea consiliilor locale ale acestora se stabilesc prin hotărâre a Guvernului.

	       Art.2. – Drumurile forestiere şi terenurile aferente acestora ce fac obiectul trecerii, cu titlu gratuit, din domeniul public al statului şi din administrarea Regiei Naţionale a Pădurilor – Romsilva şi în domeniul public al unor unităţi administrativ-teritoriale în administrarea consiliilor locale ale acestora se stabilesc prin hotărâre a Guvernului, la cererea consiliului local, a consiliului judeţean sau a Consiliului General al Municipiului Bucureşti, după caz.
Deputat UDMR – Béres Vasile Stefan 

Deputat PD-L – Corneliu Olar 

Comisia pentru administraţie publică, amenajarea teritoriului şi echilibru ecologic
	Pentru corectitudinea redactării. 

	4. 
	Art.3. – Orice restricţie de circulaţie pe drumuri şi căi ferate forestiere se poate face numai cu aprobarea Autorităţii Naţionale care răspunde de Silvicultură.


	       Art.3. – Orice restricţie de circulaţie pe drumurile forestiere se poate face numai cu aprobarea autorităţii publice centrale care răspunde de silvicultură.

Deputaţi PD-L: Corneliu Olar şi Toader Stroian, Gheorghe Roman 
Comisia pentru administraţie publică, amenajarea teritoriului şi echilibru ecologic
	Pentru completări. 

	5. 
	
	  Art.4. - (1) Nerespectarea prevederilor art.3 constituie contravenţie şi se sancţionează cu amendă de la 10.000 lei la 20.000 lei.

     (2) Constatarea contravenţiilor şi aplicarea sancţiunilor se fac de către persoanele împuternicite de conducătorul autorităţii publice centrale care răspunde de silvicultură.

      (3) Contravenţiei prevăzute la art.3 îi sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobat cu modificări şi completări prin Legea nr.180/2002, cu modificările şi completările ulterioare. 

Deputat PD-L –Corneliu Olar
Deputat  PSD+PC – Ion Dumitru 

Deputat PD-L – Gheorghe Roman 
Comisia pentru administraţie publică, amenajarea teritoriului şi echilibru ecologic
	Pentru a elimina eventualele abuzuri.

	6. 
	Art.4. – Este interzisă schimbarea categoriei de folosinţă silvică şi a destinaţiei pentru terenurile forestiere prevăzute la alin.1. 
	    Art.5. – (1) Drumurile forestiere şi terenurile aferente acestora  prevăzute la art.1 nu pot fi trecute    în domeniul privat al unităţilor administrativ-teritoriale prin hotărâre a consiliului local, a consiliului judeţean sau a Consiliului General al Municipiului Bucureşti, după caz.

      (2) Este interzisă schimbarea categoriei de folosinţă silvică şi a destinaţiei pentru terenurile forestiere prevăzute la art.2.
Deputat  PSD+PC – Ion Dumitru 
Deputat PD-L –Corneliu Olar 

Comisia pentru administraţie publică, amenajarea teritoriului şi echilibru ecologic
	Pentru a elimina eventualele abuzuri. 


Comisiile au propus aprobarea proiectului cu 50 voturi pentru,  0  voturi împotrivă şi 0 abţineri.
PREŞEDINTE,







PREŞEDINTE,
 

Dr. ing. Stelian FUIA 






Sulfina BARBU






   
SECRETAR,







SECRETAR,
 


Vasile MOCANU  






Gheorghe CIOCAN
           


  Consilier Anton Păştinaru






Consilier Sofica Chelaru 

